《题玉山中所藏赵千里画金碧山水图》
元代·张天英

天上白云满空谷，树下三间两间屋。玄晏先生不出门，自检残书手□读。

醉翁斜带紫纶巾，过水呼童御黄犊。犊之背乐不可言，王孙写入冰绡幅。

君不见戎车□战场，秦王失其鹿。笑杀当时园绮翁，白头去谒隆准公。

作者简介：温州永嘉人，字羲上，一字楠渠，号石渠居士。酷志读书，穿贯经史。征为国子助教。性刚严，不好趋谒，再调不就。工诗，尤善古乐府。有《石渠居士集》。